Samas on inimese mälul imepärane võime talletada emotsioone.  Presidendi valimiste eel oli meie rahvas jagatud rüütlimeelseteks, ilvesepooldajateks ja ükskõikseteks. Igaüks, kes kolm aastat tagasi määratles ennast nende kolme grupi vahel, suudab ehk meenutada oma emotsioone ja sedakaudu ka tollaseid argumentatsioone valikute tegemisel. Ka internet on suurepärane abimees toonaste mõtete, lootuste ja ootuste meenutamiseks. Kindlasti tuleb neil 27 000 kaasmaalasel meelde need emotsioonid, mis sundisid neid andma oma allkirja kampaaniale Ilves presidendiks! Samamoodi omavad emotsionaalset mälu need 80 väärikat inimest, kes teatasid, et nad asuvad Toomas-Hendrik Ilvese usaldusmeesteks.